CELEX: 62019CN0537
Language: hu
Date: 2019-07-12 00:00:00
Title: C-537/19. sz. ügy: 2019. július 12-én benyújtott kereset — Európai Bizottság kontra Osztrák Köztársaság

2019.9.2.   
            
            
               HU
            
            
               Az Európai Unió Hivatalos Lapja
            
            
               C 295/12
            
         
      2019. július 12-én benyújtott kereset — Európai Bizottság kontra Osztrák Köztársaság
      (C-537/19. sz. ügy)
      (2019/C 295/16)
      Az eljárás nyelve: német
      
         Felek
      
      
         Felperes: Európai Bizottság (képviselők: L. Haasbeek, M. Noll-Ehlers, P. Ondrůšek meghatalmazottak)
      
         Alperes: Osztrák Köztársaság
      
         Kereseti kérelmek
      
      
                  —
               
               
                  A Bíróság állapítsa meg, hogy az Osztrák Köztársaság nem teljesítette a 2004/18/EK irányelv (1) 2. és 28. cikkéből, valamint 35. cikkének (2) bekezdéséből eredő kötelezettségeit, amennyiben Bécs városa — Wiener Wohnen a 2012. február 25-i szerződést Bécsben a Guglstrasse 2–4 címen található irodaépületeket illetően közbeszerzési eljárás lefolytatása és megfelelő hirdetmény közzététele nélkül közvetlenül ítélte oda;
               
            
                  —
               
               
                  az Osztrák Köztársaságot kötelezze a költségek viselésére.
               
            
         Jogalapok és fontosabb érvek
      
      A Bizottság arra hivatkozik, hogy Bécs városa ajánlatkérő szervként 2012-ben egy gazdasági szereplővel hosszú időre szóló bérleti szerződést kötött egy irodaépületre vonatkozóan még azelőtt, hogy ennek a megépítésére sor került volna. Ezért meghatározó befolyással rendelkezett az építkezés megtervezésére, amely messzemenőkig meghaladja a bérlő szokásos követelményeit egy új ingatlan tekintetében.
      A jelen esetben egy építési beruházásról van szó, amint az a Bíróságnak a még meg nem épített épületek ajánlatkérő szerv általi bérlésére vonatkozó releváns ítélkezési gyakorlatából kitűnik. Mivel nem került sor közbeszerzési eljárásra, a szerződés odaítélése sérti a 2004/18 irányelv 2. és 28. cikkét, valamint 35. cikkének (2) bekezdését. Ez a jogsértés továbbra is fennáll, amíg a bérleti szerződés, amely 2040-ig jogszerűen nem szüntethető meg, érvényben van.
      
         (1)  Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i európai parlamenti és tanácsi irányelv.